**Farské oznamy**

**Piata veľkonočná nedeľa – rok C (15. 5. 2022)**

|  |  |  |
| --- | --- | --- |
| Pondelok | Sv. Jána Nepomuckého, kňaza a mučeníka | 18.00 |
| Utorok |  | 7.00 |
| Streda |  | 18.00 |
| Štvrtok |  | 7.00 |
| Piatok |  | **18.00** |
| Sobota |  | 18.00 Oblazov |
| Nedeľa | Šiesta veľkonočná nedeľa | 8.00 a 10.30 |

Mesiac máj je mesiacom Panny Márie kedy sa veriaci skrze mariánske modlitby utiekajú k Nebeskému Otcovi. Lebo Panna Mária je vždy cestou, ktorá vedie ku Kristovi. Pozývam vás milí veriaci k úcte Matky Božej cez modlitbu svätého ruženca i loretánskych litánií tak doma ako i v našom chráme. Bolo by krásne keby ste si doma našli čas a dokázali sa spoločne ako rodina pomodliť napr. jeden desiatok sv. ruženca alebo nejakú inú modlitbu. Zvlášť k tomu povzbudzujem rodiny prvoprijímajúcich detí.

Minulý týždeň sme našich bohoslovcov v kňazskom seminári podporili sumou 632 eur. Nech Pán odmení vašu štedrosť.

Milí rodičia birmovancov, srdečne vás pozývam na stretnutie ohľadom birmovky vo štvrtok o 18.00 na faru.

Chcem vás poprosiť o porozumenie ohľadom času sv. spovede. Niekedy sa stane, že začnem sv. omšu neskôr, preto, lebo chcem akoby všetkých vyspovedať, ktorí sú v rade a sv. omša sa tým predĺži. Najčastejšie sa to stáva na prvý piatok alebo v nedeľu. Rád by som spovedanie ukončil najneskôr 7minút pred sv. omšou, aby som sa mohol v pokoji a náležite pripraviť na jej slávenie. Preto, aby som mohol vyspovedať všetkých začnem spovedávať o 10minút skôr ako doteraz, čiže 40 min. pred sv. omšou, len vás chcem poprosiť, ak sa chcete vyspovedať, aby ste prišli trošku skôr na sv. omšu, lebo potom sa to nedá zvládnuť. Ak by to niekto nestihol a potreboval sa vyspovedať, prosím, aby prišiel po sv. omši do sakristie a povedal mi to. Ak to bude možné, rád ho vyspovedám. Ďakujem za porozumenie.

Viete, že Sv. prijímanie je možné podávať dvomi spôsobmi. Do úst alebo na ruku. Obidva spôsoby sú rovnako úctivé. Tým, že chlapci miništranti chodia teraz už s paténou, chcem vás poprosiť, aby ste dostatočne naznačili svojimi rukami, že chcete prijímať na ruku. Taktiež prosím, aby ste s Ježišom v rukách neodchádzali do lavice, ale pekne vpredu pred kňazom Pána Ježiša prijali.

V sobotu pozývam prvoprijímajúce deti s rodičmi na Valchovú. Stretneme sa o 10.00 hod pred farou.

Chcel by som sa poďakovať mužom za pomoc pri robení farského oplotenia, za vaše modlitby, za upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č. 11. Želám vám peknú nedeľu.